

### ประกาศ

#### บัณฑิตวิทยาลัย มหาวิทยาลัยมหิดล

**เรื่อง การให้ทุนอุดหนุนการพัฒนาคณาจารย์บัณฑิตศึกษาไปเสนอผลงานทางวิชาการ ณ ต่างประเทศ**

**ประจำปีงบประมาณ ๒๕๖๒**

**...............…...................**

ด้วยบัณฑิตวิทยาลัย มีความประสงค์จะให้ทุนอุดหนุนการพัฒนาคณาจารย์บัณฑิตศึกษาไปเสนอผลงานทางวิชาการ ณ ต่างประเทศ ประจำปีงบประมาณ ๒๕๖๒ จากเงินรายได้บัณฑิตวิทยาลัย โดยมีหลักเกณฑ์และวิธีการ ดังนี้

**๑. คุณสมบัติของผู้ขอรับทุน**

๑.๑ เป็นอาจารย์ประจำหลักสูตรบัณฑิตศึกษามาแล้วอย่างน้อย ๑ ภาคการศึกษา หรือ เป็นพนักงานมหาวิทยาลัย ประเภทวิชาการ ตำแหน่งนักวิจัย ที่ได้รับเชิญให้ทำการสอนนักศึกษาในหลักสูตรระดับบัณฑิตศึกษาของบัณฑิตวิทยาลัย โดยจะต้องทำการสอนมาแล้วอย่างน้อย ๑ ภาคการศึกษา

๑.๒ ต้อง**ไม่เคยได้รับทุน**อุดหนุนการพัฒนาคณาจารย์บัณฑิตศึกษา ไปเสนอผลงานทางวิชาการ ณ ต่างประเทศ จากบัณฑิตวิทยาลัย มหาวิทยาลัยมหิดล  **ภายในระยะเวลา ๒ ปี นับจากวันที่ไปนำเสนอ**

๑.๓ ผู้ขอทุนจะต้องมีรายชื่อเป็นลำดับแรก หรือ Corresponding Author ของบทคัดย่อผลงานทางวิชาการที่จะนำเสนอ และระบุชื่อของมหาวิทยาลัยมหิดลเป็นที่อยู่หนึ่งในท้ายชื่อของคณะผู้นำเสนอ

๑.๔ ผู้ขอทุนต้องเป็นผู้เสนอผลงาน ทั้งนี้ผลงานที่จะนำเสนอจะต้องมีตราสัญลักษณ์มหาวิทยาลัยมหิดลปรากฎในการนำเสนอผลงานทั้งประเภท Oral Presentation และ Poster Presentation

๑.๕ กรณีผู้ขอทุนได้รับการสนับสนุนจากแหล่งทุนอื่นด้วย โปรดระบุในแบบฟอร์ม บฑ.วน.๑ เพื่อประโยชน์ในการพิจารณา

1. **ประเภทของการสนับสนุนเงินอุดหนุนที่จัดสรร**

การเสนอผลงานวิชาการที่ขอรับทุนสนับสนุน ต้องเป็นการเสนอผลงานในการประชุมทางวิชาการที่เป็นที่ยอมรับในระดับนานาชาติ มีระบบการตรวจสอบผลงานทางวิชาการโดยผู้ทรงคุณวุฒิ (Peer review) ที่ชัดเจน มีการลงทะเบียนและกำหนดการประชุมที่แน่นอน และการเสนอผลงานทางวิชาการดังกล่าว ต้องมีลักษณะใดลักษณะหนึ่งดังต่อไปนี้

๒.๑ การเป็นวิทยากรในการประชุมนานาชาติ (Invited Speaker)

๒.๒ การเป็นผู้บรรยายในที่ประชุม (Oral presentation หรือ Lecture)

๒.๓ การเป็นผู้แสดงผลงานด้วยภาพ โปสเตอร์ (Poster presentation)

๒.๔ การเสนอผลงานทางวิชาการในลักษณะอื่นใดนอกเหนือจากประกาศ อยู่ในดุลยพินิจของคณะกรรมการฯ

1. **จำนวนเงินทุนอุดหนุน จำแนกตามทวีป และประเทศ ดังนี้**

ทุนสนับสนุนที่บัณฑิตวิทยาลัย จัดสรรให้แต่ละครั้ง จะจัดสรรในลักษณะ **“ทุนสมทบ”** ตามที่จ่ายจริงตามความจำเป็น***ทั้งนี้ จำนวนเงินที่จัดสรรให้ ไม่เกินอัตราตามที่บัณฑิตวิทยาลัยกำหนดไว้ ดังนี้***

|  |  |  |  |
| --- | --- | --- | --- |
| **ประเทศ / ทวีป** | **วิทยากร/Oral Presentation**(ที่ประชุมมีการเสนอผลงานOral & Poster) ๑๐๐ %  | **Poster Presentation**(ที่ประชุมมีการเสนอผลงานPoster ประเภทเดียว)๗๕ % | **Poster Presentation**(ที่ประชุมมีการเสนอผลงานOral & Poster)๕๐ % |
| **ทวีปเอเซีย** |  |  |  |
| 1. สิงคโปร์ มาเลเซีย ฟิลิปปินส์ ฮ่องกง
 |  ๑๒,๐๐๐ บาท |  ๙,๐๐๐ บาท |  ๖,๐๐๐ บาท |
| 1. อินเดีย
 |  ๑๖,๐๐๐ บาท |  ๑๒,๐๐๐ บาท |  ๘,๐๐๐ บาท |
| 1. เกาหลี จีน ไต้หวัน
 |  ๒๐,๐๐๐ บาท |  ๑๕,๐๐๐ บาท |  ๑๐,๐๐๐ บาท |
| 1. ญี่ปุ่น
 |  ๒๔,๐๐๐ บาท |  ๑๘,๐๐๐ บาท |  ๑๒,๐๐๐ บาท |
| 1. อิสราเอล
 |  ๓๖,๐๐๐ บาท |  ๒๗,๐๐๐ บาท |  ๑๘,๐๐๐ บาท |
| **ทวีปออสเตรเลีย** |  ๒๘,๐๐๐ บาท |  ๒๑,๐๐๐ บาท |  ๑๔,๐๐๐ บาท |
| **ทวีปยุโรป** |  ๓๖,๐๐๐ บาท |  ๒๗,๐๐๐ บาท |  ๑๘,๐๐๐ บาท |
| **ทวีปแอฟริกา / อเมริกา**  |  ๔๐,๐๐๐ บาท |  ๓๐,๐๐๐ บาท |  ๒๐,๐๐๐ บาท |

1. **กำหนดเวลายื่นเอกสารการขอรับทุนมายังบัณฑิตวิทยาลัย** ***(หากเกินจากวันที่กำหนดไว้บัณฑิตวิทยาลัยจะไม่รับพิจารณา***)

|  |  |  |  |
| --- | --- | --- | --- |
| **รอบการพิจารณา****ประจำเดือน** | **ยื่นเอกสารขอรับทุน****ไม่เกินวันที่** | **ประกาศรายชื่อผู้ได้รับทุน** | **ระยะเวลาในการเดินทาง**(นับตั้งแต่วันที่เดินทางออกจากประเทศไทย) |
| 1. กันยายน
 | ๓ | กันยายน | ๒๕๖๑ | ๒๘ | กันยายน | ๒๕๖๑ | ๑ - ๓๑ | ตุลาคม | ๒๕๖๑ |
| 1. ตุลาคม
 | ๑ | ตุลาคม | ๒๕๖๑ | ๓๑ | ตุลาคม | ๒๕๖๑ | ๑ - ๓๐ | พฤศจิกายน | ๒๕๖๑ |
| 1. พฤศจิกายน
 | ๑ | พฤศจิกายน | ๒๕๖๑ | ๓๐ | พฤศจิกายน | ๒๕๖๑ | ๑ - ๓๐ | ธันวาคม | ๒๕๖๑ |
| 1. ธันวาคม
 | ๓ | ธันวาคม | ๒๕๖๑ | ๒๘ | ธันวาคม | ๒๕๖๑ | ๑ - ๓๑ | มกราคม | ๒๕๖๒ |
| 1. มกราคม
 | ๒ | มกราคม | ๒๕๖๒ | ๓๑ | มกราคม | ๒๕๖๒ | ๑ - ๒๘ | กุมภาพันธ์ | ๒๕๖๒ |
| 1. กุมภาพันธ์
 | ๑ | กุมภาพันธ์ | ๒๕๖๒ | ๒๘ | กุมภาพันธ์ | ๒๕๖๒ | ๑ - ๓๑ | มีนาคม | ๒๕๖๒ |
| 1. มีนาคม
 | ๑ | มีนาคม | ๒๕๖๒ | ๒๙ | มีนาคม | ๒๕๖๒ | ๑ - ๓๐ | เมษายน | ๒๕๖๒ |
| 1. เมษายน
 | ๑ | เมษายน | ๒๕๖๒ | ๓๐ | เมษายน | ๒๕๖๒ | ๑ - ๓๑ | พฤษภาคม | ๒๕๖๒ |
| 1. พฤษภาคม
 | ๑ | พฤษภาคม | ๒๕๖๒ | ๓๑ | พฤษภาคม | ๒๕๖๒ | ๑ - ๓๐ | มิถุนายน | ๒๕๖๒ |
| 1. มิถุนายน
 | ๓ | มิถุนายน | ๒๕๖๒ | ๒๘ | มิถุนายน | ๒๕๖๒ | ๑ - ๓๑ | กรกฎาคม | ๒๕๖๒ |
| 1. กรกฎาคม
 | ๑ | กรกฎาคม | ๒๕๖๒ | ๓๐ | กรกฎาคม | ๒๕๖๒ | ๑ - ๓๑ | สิงหาคม | ๒๕๖๒ |
| 1. สิงหาคม
 | ๑ | สิงหาคม | ๒๕๖๒ | ๓๐ | สิงหาคม | ๒๕๖๒ | ๑ - ๓๐ | กันยายน | ๒๕๖๒ |

1. **เอกสารประกอบการขอรับทุน**
	1. แบบขอรับทุน (บฑ.วน.๑) ที่ผู้ขอทุนกรอกรายละเอียดครบถ้วนสมบูรณ์
	2. เอกสารเชิญเป็นวิทยากร (กรณีได้รับเชิญเป็นวิทยากร)
	3. เอกสารตอบรับการเสนอผลงานทางวิชาการเป็นลายลักษณ์อักษรจากคณะกรรมการจัดการประชุม

 (การอนุมัติจะเป็นผลต่อเมื่อผู้ขอรับทุนได้แสดงเอกสารตอบรับดังกล่าวต่อคณะกรรมการพิจารณาทุนแล้ว)

* 1. บทคัดย่อผลงานทางวิชาการที่จะนำเสนอ (แสดงรายชื่อเป็นลำดับแรกในบทคัดย่อ หรือ Corresponding Author)
	2. กำหนดการ/รายละเอียดการประชุม
	3. เอกสารสรุปรายละเอียดค่าใช้จ่าย (ได้แก่ ค่าเครื่องบิน ค่าลงทะเบียน ค่าที่พัก ฯลฯ)
	4. เอกสารการได้รับทุนสนับสนุนจากแหล่งอื่น (ถ้ามี)
	5. เอกสารลงทะเบียน (ถ้ามี)
	6. เอกสารอื่นๆที่เกี่ยวข้อง (ถ้ามี)

ผู้ขอรับทุนต้องส่งเอกสารประกอบการขอรับทุนตามข้อ ๕. ผ่านประธานคณะกรรมการบริหารหลักสูตรบัณฑิตศึกษาและคณบดีต้นสังกัด ส่งถึงบัณฑิตวิทยาลัย ตามระยะเวลที่กำหนดเวลายื่นเอกสารขอรับทุน ตามข้อ ๔.

1. **คณะกรรมการพิจารณาทุนอุดหนุนการพัฒนาคณาจารย์บัณฑิตศึกษา ไปเสนอผลงานทางวิชาการ ณ ต่างประเทศ**

๖.๑ คณบดีบัณฑิตวิทยาลัย ประธานกรรมการ

๖.๒ รองคณบดีบัณฑิตวิทยาลัย กรรมการ

๖.๓ ผู้ช่วยคณบดีบัณฑิตวิทยาลัย กรรมการ

๖.๔ รองคณบดีฝ่ายวิจัยองค์กรและนวัตกรรมการศึกษา กรรมการและเลขานุการ

1. **การพิจารณาทุน**

๗.๑ การพิจารณาทุนในกรณีมีผู้ขอรับทุนเป็นจำนวนมาก และทุนอุดหนุนฯ มีจำนวนจำกัด บางกรณีจึงจำเป็นต้องอนุมัติทุนสนับสนุนน้อยกว่าวงเงินที่ได้กำหนดไว้

๗.๒ ผลการพิจารณาอนุมัติให้ทุน โดยมติคณะกรรมการให้ถือเป็นที่สิ้นสุด

1. **การดำเนินการสำหรับผู้ที่ได้รับอนุมัติทุน**

๘.๑ ผู้ที่ได้รับอนุมัติทุน ติดต่อเจ้าหน้างานวิจัยองค์กรและนวัตกรรมการศึกษา เพื่อดำเนินการตามขั้นตอนการขออนุมัติเบิกจ่ายตามที่บัณฑิตวิทยาลัยแจ้งไป ภายใน ๑๐ วันทำการ นับจากวันที่บัณฑิตวิทยาลัยประกาศรายชื่อผู้ได้รับทุน หากเลยกำหนดบัณฑิตวิทยาลัยถือว่าสละสิทธิ์การขอรับทุน

๘.๒ กรณีผู้ได้รับอนุมัติทุน มีการเลื่อนการเดินทางไปเสนอผลงานทางวิชาการ หรือมีความประสงค์ขอสละสิทธิ์การได้รับทุน จะต้องแจ้งบัณฑิตวิทยาลัยโดยเร็วที่สุด

ให้ผู้ได้รับอนุมัติทุน ส่งแบบสรุปผลการเสนอผลงานทางวิชาการ ตามแบบฟอร์ม (บฑ.วน.๒) ให้บัณฑิตวิทยาลัย ภายใน ๑๕ วันทำการ หลังจากการเดินทางกลับจากต่างประเทศ พร้อมสำเนาเอกสาร ได้แก่ กากตั๋วเครื่องบิน ใบเสร็จรับเงินค่าลงทะเบียนการเสนอผลงาน หรือ Proceedings การประชุม

1. **สอบถามข้อมูลเพิ่มเติม**

งานวิจัยองค์กรและนวัตกรรมการศึกษา บัณฑิตวิทยาลัย มหาวิทยาลัยมหิดล

โทรศัพท์ ๐-๒๔๔๑-๔๑๒๕ ต่อ ๒๖๒ และที่ [www.grad.mahidol.ac.th](http://www.grad.mahidol.ac.th)

1. **กรณีที่มีปัญหาเกี่ยวกับประกาศนี้ ให้คณบดีบัณฑิตวิทยาลัยเป็นผู้วินิจฉัยและชี้ขาด คำวินิจฉัยของคณบดีบัณฑิตวิทยาลัย ถือเป็นที่สิ้นสุด**

ทั้งนี้ ตั้งแต่บัดนี้เป็นต้นไป

 ประกาศ ณ วันที่ สิงหาคม พ.ศ. ๒๕๖๑

 (ศาสตราจารย์ ดร. พญ.พัชรีย์ เลิศฤทธิ์)

 คณบดีบัณฑิตวิทยาลัย